CELEX: 62017TN0607
Language: hr
Date: 2017-09-06 00:00:00
Title: Predmet T-607/17: Tužba podnesena 6. rujna 2017. – Volotea protiv Komisije

20.11.2017   
            
            
               HR
            
            
               Službeni list Europske unije
            
            
               C 392/34
            
         Tužba podnesena 6. rujna 2017. – Volotea protiv Komisije
   (Predmet T-607/17)
   (2017/C 392/43)
   Jezik postupka: engleski
   
      Stranke
   
   
      Tužitelj: Volotea, SA (Barcelona, Španjolska) (zastupnici: M. Carpagnano, odvjetnik, i M. Nordmann, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               djelomično poništi Odluku Europske komisije od 29. srpnja 2016. o državnoj potpori SA.33983 (2013/C) (ex 2012/NN) (ex 2011/N) koju je Italija provela kao kompenzaciju zračnim lukama na Sardiniji za obveze pružanja javnih usluga;
            
         
               —
            
            
               naloži Komisiji snošenje vlastitih i tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na tome da je Komisija pogrešno protumačila značenje državne potpore prema članku 107. stavku 1. UFEU-a.
               
                           —
                        
                        
                           Tužitelj među ostalim navodi da je Komisija pogrešno protumačila pojam korisnika. Nadalje tvrdi da je Komisija pogrešno razvrstala operatere zračnih luka kao samo „posrednike” između regije i zračnih prijevoznika, što znači da nije utvrdila jesu li ti operateri primili ekonomske prednosti. Usto, financiranje nije bilo selektivno. Komisija je nadalje pogrešno protumačila značenje narušavanja tržišnog natjecanja i utjecaja na trgovinu.
                        
                     
         
               2.
            
            
               Drugi tužbeni razlog, koji se temelji na tome da je Komisija pogrešno protumačila značenje opravdanja državne potpore.
               
                           —
                        
                        
                           Tužitelj osporava Komisijinu tvrdnju da se okvir usluga od općeg gospodarskog interesa ne primjenjuje na aktivnosti o kojima je riječ u ovom slučaju. Nadalje navodi da se dotično financiranje može opravdati Smjernicama za zračni prijevoz iz 2005.
                        
                     
         
               3.
            
            
               Treći tužbeni razlog, koji se temelji na tome da Komisija prilikom određivanja povrata navodno nezakonite potpore nije uzela u obzir tužiteljeve legitimne interese. Komisija, koja nema jasnu praksu u odnosu na neizravne potpore, nije trebala inzistirati na povratu.
            
         
               4.
            
            
               Četvrti tužbeni razlog, koji se temelji na tome da Komisija nije pravilno vodila istragu jer nije pažljivo i nepristrano istražila pobijane mjere.
               
                           —
                        
                        
                           Komisija, tvrdi se, nije provela odgovarajuću analizu u odnosu na test subjekta u tržišnom gospodarstvu, iako je to pravno obvezno, te su to zatražile i treće strane u raznim podnescima.
                        
                     
         
               5.
            
            
               Peti tužbeni razlog, koji se temelji na tome da Komisija nije navela razloge.
               
                           —
                        
                        
                           U tom se pogledu navodi da Komisija nije razmotrila određena važna pravna i činjenična pitanja, da je navela dvosmislene razloge, da nije uzela u obzir određene važne argumente koje su istaknule treće strane i da je istaknula tvrdnje koje su po svojoj naravi proturječne.